Vito Wormgoor har vært en bauta i Brann-forsvaret siden han kom fra Aalesund før 2017-sesongen. Wormgoor fikk kapteinsbindet allerede i sin første sesong. Nederlenderen har de siste tre sesongene vist seg som en duellsterk og målfarlig midtstopper. Forrige helg spilte han sin siste kamp i Brann-drakten. Nå venter nye eventyr for 31-åringen.

Wormgoor er nemlig på vei til amerikansk fotball.

Etter det TV 2 erfarer er det kun detaljer som gjenstår før Wormgoor blir klar for Columbus Crew.

Brann avsluttet sesongen med to braktap mot henholdsvis Strømsgodset (0-6) og Viking (1-5). 10-10-10 på 30 kamper resulterte i en 9. plass for klubben som rustet kraftig opp før sesongstart.